Montecasino-lyk: Hof hoor dalk vandag vrou se belydenis | Maroela Media
Malan en Robinson, 'n voormalige ontkleedanseres, word van die moord op Dustan Blom beskuldig nadat Blom se ontbinde liggaam in die kattebak van sy motor opgespoor is. Die motor is in September 2013 in die parkeerterrein van die vermaaklikheidskompleks opgespoor nadat veiligheidsbeamptes 'n slegte reuk geruik het. Robinson is op 24 September in hegtenis geneem en Malan op 26 September.
Tydens hul vorige hofverskyning het staatsaanklaer Yusuf Baba aan die hof gesê dat Robinson 'n belydenis gemaak het. Baba het gesê die staat gaan bewyse voorlê dat Blom verlede jaar in Mei vir dronkbestuur in hegtenis geneem is en dat sy gehelp het om hom sy vrylating te bewerkstellig. "Robinson het dus toegang tot sy bankkaarte, paspoorte en sy identiteitsdokument gehad voordat Blom gesterf het," het Baba gesê.